recursal/SuperWikiNEXT-32B huggingface dataset:
জুলাই ১৮৫৮, জাপানের ইছিমুরা-জা থিয়েটারে শিবারাকু নাটকের প্রদর্শনী
**কাবুকি** (歌舞伎?) বিশেষ জাপানী ধ্রুপদী নাট্যধারা । সাধারণের রঙ্গালয় হিসাবে এই নাট্যধারার আবির্ভাবকাল সপ্তদশ শতাব্দী। কাবুকির অভিনয় আঙ্গিকে নো-নৃত্য এবং পুতুলনাচের প্রভাব আছে। এই নাট্যধারার আবিষ্কর্তা একজন মহিলা হলেও এখানে স্ত্রী ও তরুণদের অভিনয় নিষিদ্ধ করা হয়েছিলো। নাচের সাথে কড়া সাজ,মূকাভিনয়, স্থির আর সঞ্চালিত দেহভঙ্গি, ভাব প্রকাশের সাবেকি পদ্ধতি, ইঙ্গিত আর প্রতীকের ব্যবহার এর প্রধান উপকরণ। সংলাপ সংক্ষিপ্ত । গায়ক মঞ্চের বামদিক থেকে ঘটনা এবং চরিত্রের মানসিকতা বর্ণনা করে, সঙ্গে থাকে সামিসেন বাদক। প্রেক্ষাগৃহের মধ্য দিয়ে মঞ্চের ডানদিকে প্রসারিত থাকে একটি কাঠের পথ হানামিচি যার উপর দিয়ে অভিনেতারা যাওয়া-আসা করেন। এর সামনে মঞ্চে ঘেরা স্থানে বাদ্যকারদের আসন। ঘূর্ণমান মঞ্চ ও যান্ত্রিক কৌশলের মাধমে মঞ্চাভিনেতাদের উপরে ওঠানোর প্রথা প্রাচীন কাল থেকেই চলে আসছে।

কাবুকির ইতিহাস
--------------

কাবুকি নাট্যধারার প্রতিষ্ঠাতা ইজুমো নো ওকুনি
কাবুকি নাটকের ইতিহাসে দেখা যায় ১৬০৩ সালে ইজুমো নো ওকুনি শুখনো নদীখাতে বিশেষ এক ধরনের নৃত্যনাট্যের সূচনা করলেন, এই নাটকের সমস্ত রকম অভিনয় মেয়েরাই করতো । এই মহিলা কাবুকিদের অন্না-কাবুকি বলা হতো। সেটা ছিলো মহিলা কাবুকির যুগ (১৬০৩-১৬২৯) । অতি দ্রুত তা জনপ্রিয়তার শিখরে পৌঁছে গেল এবং কাবুকি তার সহজাত পথ ভুলে নিছকই বিনোদনের পথে পা বাড়ালো। নাটকের অভিনেত্রীরা সহজেই যৌনপেশায় যুক্ত হতে লাগলো । তাই এই সময় কাবুকি নাট্যধারাকে বারাঙ্গনাদের নৃত্য সংগীত বলা হতে থাকলো। জাপানের সামাজিক সংস্কৃতির সঙ্গে এই পরিবর্তিত কাবুকি সংস্কৃতি মিশে গিয়ে সামাজিক অবক্ষয়ের সূচনা হতেই তৎকালীন জাপানের শোগুন শাসক ১৬২৯ সালে এই মহিলা কাবুকি বা অন্না-কাবুকিকে নিষিদ্ধ ঘোষণা করেন। অন্না-কাবুকিকে অনুসরণ করে জাপানের একদল উৎসাহী তরুণেরা ওয়াকাসু-কাবুকি অভিনয় করতে শুরু করে , কিন্ত এরাও যৌনকর্মে সক্ষম হওয়ায় শোগুন শাসক অন্না-কাবুকির মতোই ওয়াকাসু-কাবুকিকেও নিষিদ্ধও করেন। সুতরাং, অনিবার্যভাবেই কাবুকি নাট্যধারা সপ্তদশ শতকের মাঝামাঝি প্রাপ্তবয়স্ক পুরুষদের হাতে গিয়ে পড়ে। প্রাপ্তবয়স্ক পুরুষ অভিনীত এই কাবুকিকে বলা হতো ইয়ারো-কাবুকি।

১৬২৯-১৬৭৩: ইয়ারো কাবুকি যুগ
----------------------------

অভিনয়ের সাজে এক কাবুকি অভিনেতা
ইয়ারো কাবুকিদের মধ্যে যারা মহিলা চরিত্রে অভিনয় করতো তাদের বলা হতো 'অন্নাগাতা'। নারী বর্জিত এই নাট্যধারা বেশ চলছিলো ; কিন্তু সমস্যাটা দেখা দিলো কিছুদিন পর। অন্নাগাতারা নারী চরিত্রে অভিনয় করতে করতে নিজেদের মধ্যে নারীসুলভ আচরণের লালন করতো, ফলে এইসব অভিনেতাগণ পুরুষ-নারী উভয়ের কাছেই যৌনকর্মী হিসাবে গ্রহণযোগ্য হয়ে উঠত । সঙ্গত কারণে শোগুন প্রসাশন 'অন্নাগাতা' ও ওয়কাসু কাবুকিদের নিষিদ্ধ করেছিলেন । অবশ্য আরও পরে ১৬৫২ সালে এদের উভয়ের উপর থেকে এই নিষেধাজ্ঞা প্রত্যাহার করে নেওয়া হয়।

তথ্যসূত্র
---------

1. ↑  "Kabuki" in Frederic, Louis (2002). Japan Encyclopedia. Cambridge, Massachusetts: Harvard University Press.
2. 1 2  Lombard, Frank Alanson (1928). An Outline History of the Japanese Drama. London: George Allen & Unwin LTD. pp. 287–295. আইএসবিএন ৯৭৮-১-১৩৮-৯১৯৮৩-৯.
**রূপসা-শ্রেণী** হচ্ছে **ডামেন স্ট্যান টাগ ৩০০৮**-শ্রেণীর জাহাজের উপর ভিত্তি করে বাংলাদেশে নির্মিত টাগবোট জাহাজের শ্রেণী যা বাংলাদেশ নৌবাহিনী কর্তৃক ব্যবহৃত হয়। এই জাহাজগুলো **ডামেন গ্রুপ, নেদারল্যান্ডস** এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। টাগবোট দুটি বহিঃনোঙ্গরে ও পোতাশ্রয়ে সাবমেরিনের নিরাপত্তা নিশ্চিতের পাশাপাশি নৌবাহিনীর অন্যান্য জাহাজ এবং বাণিজ্যিক জাহাজকে টোয়িং সহযোগিতা প্রদান, পোতাশ্রয়ে ও সমুদ্রে অগ্নিনির্বাপণ এবং উদ্ধারকারী জাহাজ হিসেবে কার্যকরী ভূমিকা পালন করে।

ইতিহাস
------

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এরই ধারাবাহিকতায়, ১৯৯৯ সালে বাংলাদেশ নৌবাহিনীর অধীনস্থ খুলনা শিপইয়ার্ডে দুইটি টাগবোটের নির্মাণকাজ শুরু হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে **ডামেন গ্রুপ, নেদারল্যান্ডস**। জাহাজ দুটি নির্মাণে প্রয়োজনীয় সরঞ্জাম ও উপকরণ দক্ষিণ কোরিয়া হতে সংগ্রহ করা হয়। অবশেষে ৩ অক্টোবর, ২০০৪ সালে **বানৌটা রূপসা** ও **বানৌটা শিবসা** জাহাজ দুটি নৌবাহিনীতে কমিশন লাভ করে। আন্তর্জাতিক খ্যাতিসম্পন্ন যুক্তরাজ্য ভিত্তিক ক্লাসিফিকেশন সোসাইটি **লয়েডস রেজিস্ট্রার** এর নীতিমালা অনুসরন করে জাহাজ সমূহ নির্মিত হয়।

বৈশিষ্ট্য ও যান্ত্রিক কাঠামো
----------------------------

**রূপসা-শ্রেণীর** প্রতিটি জাহাজের দৈর্ঘ্য ৩০ মিটার (৯৮ ফু), প্রস্থ ৮.৪৩ মিটার (২৭.৭ ফু) এবং গভীরতা ৩.৫০ মিটার (১১.৫ ফু)। এই জাহাজ সমূহকে **ডামেন গ্রুপ, নেদারল্যান্ডস** প্রযুক্তিগত সহায়তায় খুলনা শিপইয়ার্ডে নির্মাণ করা হয়। প্রতিটি জাহাজে রয়েছে ২টি **ক্যাটারপিলার ১২ভি ৩৫১২ভি ডিজেল ইঞ্জিন ২৭০০ (মার্কিন যুক্তরাষ্ট্র)** এবং ২টি শ্যাফট। যার ফলে জাহাজ দুটি সর্বোচ্চ ১২ নট (২২ কিমি/ঘ; ১৪ মা/ঘ) গতিতে চলতে সক্ষম।

জাহাজসমূহ
---------

 বাংলাদেশ নৌবাহিনী

|  |  |  |  |  |  |  |
| --- | --- | --- | --- | --- | --- | --- |
| **পরিচিতি সংখ্যা** | **নাম** | **নির্মাতা** | **নির্মাণ শুরু** | **হস্তান্তর** | **কমিশন** | **অবস্থা** |
| এ৭২৩ | বানৌটা রূপসা | খুলনা শিপইয়ার্ড লিমিটেড | ১৯৯৯ | - | ৩ অক্টোবর, ২০০৪ | সক্রিয় |
| এ৭২৪ | বানৌটা শিবসা |

তথ্যসূত্র
---------

1. ↑  "Bangladesh Navy History"। Bangladesh Navy। ৬ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০১৭।
2. ↑  "BANGLADESH NAVY TUG BOAT (RUPSHA & SHIBSHA) – Khulna Shipyard Ltd" (ইংরেজি ভাষায়)। ২০২১-১১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৩-২৮।
3. ↑  "গণপ্রজাতন্ত্রী বাংলাদেশ সরকারের ০৭ (সাত) বছরের অগ্রগতির তথ্য প্রচারের ব্যবস্থাকরণ সম্পর্কিত" (পিডিএফ)। ২০১৬-০৪-০৭। ২০২২-১০-১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৩-০৬-২০।

প্রবেশদ্বার: বাংলাদেশ বাংলাদেশ সামরিক বাহিনী
**তালুকদার মোঃ ইউনুস** (জন্ম ৪ মে ১৯৫২) বাংলাদেশ আওয়ামী লীগের একজন রাজনীতিবিদ, আইনজীবী ও সাবেক সংসদ সদস্য। 
তিনি বরিশাল-১ আসন থেকে ২০০৮ সালের নবম ও বরিশাল-২ আসন থেকে ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।

প্রারম্ভিক জীবন
---------------

ইউনুস ১৯৫২ সালের ৪ মে বরিশালের গৌরনদী উপজেলায় জন্মগ্রহণ করেন। তার পিতার নাম মোঃ শহর আলী তালুকদার ও মাতার নাম হাজেরা বেগম। তিনি বরিশাল জিলা স্কুল থেকে মাধ্যমিক এবং বরিশাল মডেল স্কুল অ্যান্ড কলেজ থেকে উচ্চ মাধ্যমিক সম্পন্ন করেন। এরপর ঢাকা বিশ্ববিদ্যালয় থেকে আইনবিদ্যায় স্নাতক (এলএলবি) সম্পন্ন করে আইনকে পেশা হিসাবে বেছে নেন। শিক্ষার্থী থাকা অবস্থায় ইউনুস ছাত্ররাজনীতিতে যুক্ত হন। ১৯৭১ সালে বাংলাদেশের স্বাধীনতা যুদ্ধে অংশগ্রহণ করেন।

কর্মজীবন ও রাজনীতি
------------------

ইউনুস বাংলাদেশের সুপ্রিম কোর্টের একজন আইনজীবী। তিনি আওয়ামী লীগের বরিশাল জেলা শাখার সাধারণ সম্পাদক হিসেবে দায়িত্ব পালন করছেন। ২০০৮ সালের নবম জাতীয় সংসদ নির্বাচনে তিনি আওয়ামী লীগের মনোনয়নে বরিশাল-১ আসন থেকে নির্বাচনে অংশ নেন। এ নির্বাচনে তার নিকটতম বিএনপির প্রার্থী আবদুস সোবহানকে পরাজিত করে ৯৮,২৪৫ ভোট পেয়ে বিজয়ী হন। নবম জাতীয় সংসদে তিনি প্রাথমিক ও গণশিক্ষা মন্ত্রণালয় সম্পর্কিত স্থায়ী কমিটির একজন সদস্য ছিলেন।

২০১৪ সালের দশম জাতীয় সংসদ নির্বাচনে তিনি বরিশাল-২ আসন থেকে মনোনয়ন পান। এ নির্বাচনে তিনি জাতীয় পার্টির গোলাম কিবরিয়া টিপুকে পরাজিত করে ১,৩৪,৮৭৮ ভোট পেয়ে দ্বিতীয়বারেরমত সংসদ সদস্য নির্বাচিত হন। দশম জাতীয় সংসদের অষ্টম অধিবেশনে তাকেসহ পাঁচ জনকে প্যানেল স্পিকার মনোনীত করা হয়।

তথ্যসূত্র
---------

1. ↑  User, Super। "Constituency 120\_10th\_Bn"। *www.parliament.gov.bd*। সংগ্রহের তারিখ ২০১৮-১১-২১।
2. ↑  "জনাব তালুকদার মোঃ ইউনুস"। *জাতীয় সংসদ*। সংগ্রহের তারিখ ১৩ ডিসেম্বর ২০১৯।
3. ↑  "ফের নৌকার প্রার্থী হতে চান তালুকদার ইউনুস"। *সমকাল* (ইংরেজি ভাষায়)। ১৩ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৯।
4. 1 2  "প্যানেল স্পিকার হওয়ায় এমপি ইউনুসকে অভিনন্দন"। *সমকাল* (ইংরেজি ভাষায়)। ১৩ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৯।
5. ↑  "বরিশাল-১"। *প্রথম আলো*। সংগ্রহের তারিখ ১৩ ডিসেম্বর ২০১৯।
6. ↑  "সংসদীয় আসন ১১৯"। *জাতীয় সংসদ*। সংগ্রহের তারিখ ১৩ ডিসেম্বর ২০১৯।
7. ↑  "বরিশাল-২"। *প্রথম আলো*। সংগ্রহের তারিখ ১৩ ডিসেম্বর ২০১৯।
**কল্যাণী মহাবিদ্যালয়**  (ইংরাজি: Kalyani Mahabidyalay) ১৯৯৯ সালে প্রতিষ্ঠিত কল্যাণী কলেজ নামে পরিচিত। ভারতের পশ্চিমবঙ্গের নদিয়া জেলার কল্যাণীতে অবস্থিত একটি সাধারণ ডিগ্রি কলেজ। এটিতে কলা, বাণিজ্য এবং বিজ্ঞান বিষয়ে স্নাতক কোর্স পড়ানো হয়ে থাকে। মহাবিদ্যালয়টিকল্যাণী বিশ্ববিদ্যালয় দ্বারা অনুমোদিত।

ইতিহাস
------

কলেজটি প্রতিষ্ঠিত হয় এবং যাত্রা শুরু করে ১৮ জুলাই, ১৯৯৯ সাল। প্রতিষ্ঠানটি প্রাথমিক পর্যায়ে মাত্র চারটি অনার্স কোর্স এবং ২ পাস কোর্স, চালায়, কিন্তু ২০০০ থেকে ২০০১ সালে কল্যাণী বিশ্ববিদ্যালয় কলেজটিকে ১৮ টি কোর্স অনুমোদন করে। কলেজটি কল্যাণী শিল্পাঞ্চল স্টেশনের খুব কাছেই অবস্থিত।

পঠন-পাঠনের বিষয়
----------------

### বিজ্ঞান বিভাগ

* উদ্ভিদ বিদ্যা
* গণিত
* পরিসংখ্যান
* কম্পিউটার বিজ্ঞান
* অণু জীববিজ্ঞান ও জীববিজ্ঞান
* মাইক্রোবায়োলজি
* পদার্থবিজ্ঞান
* রসায়ন

### কলা ও বাণিজ্য বিভাগ

* বাংলা
* ইংরেজি
* শিক্ষা
* অর্থনীতি
* ইতিহাস
* ভূগোল
* রাষ্ট্র বিজ্ঞান
* সমাজতত্ত্ব
* বাণিজ্য

আরও দেখুন
---------

* ভারতের শিক্ষা ব্যবস্থা
* পশ্চিমবঙ্গের শিক্ষা ব্যবস্থা

তথ্যসূত্র
---------

1. ↑
2. ↑  "Affiliated College of University of Kalyani"। ২০১২-০৩-০১ তারিখে মূল থেকে আর্কাইভ করা।
গ্রামের একজন কৃষক পাটক্ষেতে কাজ করছেন।
নগরীর কার্যালয়ে চাকুরিজীবীরা টেবিলে বসে কাজ করছেন।
**কাজ** বলতে সাধারণ অর্থে কোনও উদ্দেশ্য বা ফলাফল অর্জনের জন্য, বা কোনও বাধ্যবাধকতার কারণে কিংবা কোনও চাহিদা বা প্রয়োজন মেটাতে অব্যাহতভাবে মানসিক বা শারীরিক শক্তি-সামর্থ্য প্রয়োগ করাকে বোঝায়।

যে কাজ বাস্তব বিশ্বে পালন করতে তাৎপর্যপূর্ণ শারীরিক প্রচেষ্টার প্রয়োজন হয়, তাকে পরিশ্রম বা সংক্ষেপে *শ্রম* (ইংরেজি Labour লেবার) বলে। সাধারণত প্রাপ্তবয়স্ক ব্যক্তিরা কাজের মাধ্যমে অর্থ উপার্জন বা রোজগার করে ও জীবিকা নির্বাহ করে। অন্যের হয়ে অর্থের বিনিময়ে দায়িত্ব নিয়ে কাজ করলে তাকে *চাকুরি* (ইংরেজি Job জব) বলে; চাকুরি পূর্ণকালীন বা খণ্ডকালীন, স্থায়ী বা অস্থায়ী, আনুষ্ঠানিক বা অনানুষ্ঠানিক হতে পারে। যেসব আর্থিকভাবে লাভজনক কাজের জন্য বিশেষ শিক্ষা বা প্রশিক্ষণ লাভ করতে হয় ও ধারাবাহিক কিছু পরীক্ষায় উত্তীর্ণ হয়ে প্রাতিষ্ঠানিক যোগ্যতার প্রমাণ দিতে হয়, সেগুলিকে *পেশা* (ইংরেজি profession প্রোফেশন) বলে; একই পেশার লোকেদের একটি গোষ্ঠীগত পরিচয় থাকে, তাদের কাজের নিজস্ব নিয়মকানুন থাকে ও তাদের মধ্যে যোগ্যতাভিত্তিক উঁচু-নিচু মর্যাদাক্রম থাকে।

কেউ কেউ অন্যের অধীনে চাকুরি না করে স্বনিয়োজিতভাবে অর্থাৎ স্বাধীনভাবে নিজস্ব ব্যবসা বা পেশায় নিযুক্ত থাকতে পারে, যাকে *আত্মকর্মসংস্থান* (ইংরেজি self-employment সেলফ এমপ্লয়মেন্ট) বলে। তারা নিজেরাই নিজেদের কর, সামাজিক নিরাপত্তায় অবদান, বীমা, স্বাস্থ্য, নিরাপত্তা, ইত্যাদির দায়িত্ব নেয়, চাকুরিজীবীদের মতো কাজে নিয়োগদাতার কাছে এগুলির দায়িত্ব ছেড়ে দেয় না। তারা ব্যক্তিগত উদ্যোগের সম্ভাবনা ও ঝুঁকি মাথায় রেখে কাজ করে।

অর্থ উপার্জন না করে দাতব্য বা পরহিতকর কোনও কাজ করলে তাকে *স্বেচ্ছাসেবী কাজ* বলে। অর্থ উপার্জন না করে গৃহ ও পরিবারের কল্যাণের জন্য কাজকে *গৃহকর্ম* (ইংরেজি Housework হাউজওয়ার্ক) বলে।

যখন কোনও ব্যক্তি সক্ষমতা ও ইচ্ছা থাকা সত্ত্বেও অর্থোপার্জনমূলক কাজের সুযোগ পায় না, তখন সেই ব্যাপারটিকে *বেকারত্ব* বলে।

আরও দেখুন
---------

* কাজ (পদার্থবিজ্ঞান)
* কর্ম (ভারতের ধর্মীয় ধারণা)

তথ্যসূত্র
---------

1. 1 2 3  John Black; Nigar Hashimzade; Gareth Myles (২০১২), *A Dictionary of Economics*, Oxford University Press, পৃষ্ঠা 441 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  John Black; Nigar Hashimzade; Gareth Myles (২০১২), *A Dictionary of Economics*, Oxford University Press, পৃষ্ঠা 225 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Miquel Porta (২০১৮), John M. Last, সম্পাদক, *A Dictionary of Public Health* (2 সংস্করণ), Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  John Black; Nigar Hashimzade; Gareth Myles (২০১২), *A Dictionary of Economics*, Oxford University Press, পৃষ্ঠা 367 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  John Black; Nigar Hashimzade; Gareth Myles (২০১২), *A Dictionary of Economics*, Oxford University Press, পৃষ্ঠা 423 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কল্যাণী স্টেডিয়াম** ভারতের অঙ্গরাজ্য পশ্চিমবঙ্গের কল্যাণী শহরের একটি স্টেডিয়াম। এটি আই-লীগের ইউনাইটেড স্পোর্টস ক্লাবের হোম স্টেডিয়াম। স্টেডিয়ামটি ২০ হাজার দর্শনার্থী ধারণ করার ক্ষমতা রয়েছে। এটি আই-লীগ ফুটবল ম্যাচ এবং অন্যান্য খেলাধুলার জন্য কলকাতার একটি বিকল্প স্থান হিসেবে আবির্ভূত হয়েছে। কল্যাণ স্টেডিয়ামে জাতীয় পর্যায়ে ফুটবল ম্যাচ অনুষ্ঠিত হয়। কলকাতা মহানগরের মোহন বাগানের, ইস্ট বেঙ্গল এফসি এবং মোহামেডান এসসি কিছু জাতীয় স্তরের ম্যাচগুলিতে তাদের ঘরের মাঠ হিসাবে কল্যাণী স্টেডিয়াম ব্যবহার করে। একটি সুইমিং পুল এবং সুসজ্জিত জিমন্যাশিয়াম স্টেডিয়ামের সাথে সংযুক্ত।  বর্তমানে স্টেডিয়ামটি পুরোপুরি আধুনিক কাঠামো এবং ৫ টি স্টেরিড গ্যারি সঙ্গে সংযুক্ত সুবিধা সহ পুনঃনির্ধারণ করা হয়েছে। 

স্টেডিয়ামের সুইমিং পুল

অবস্থান
-------

কল্যাণী লেকের কাছে অবস্থিত কল্যাণী স্টেডিয়াম এবং কল্যাণী শহরের মধ্যবর্তী অংশে অবস্থিত। এটির প্রধান দরজাটি কল্যাণী উপ-বিভাগীয় ভবনের বিপরীতে। একটি ভাল রক্ষণাবেক্ষণ যুক্ত সুইমিং পুল এবং সজ্জিত জিমন্যাশিয়াম স্টেডিয়ামের সাথে সংযুক্ত রয়েছে। [2]

তথ্যসূত্র
---------

1. ↑  "World Stadiums - Stadiums in India"। worldstadiums.com। ২৪ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৭।
2. ↑  TIMES NEWS NETWORK (January 21, 2015)। "Kalyani municipality, Chinese firm set to remodel stadium"। *Times of India*। অক্টোবর ৮, ২০১৭ তারিখে মূল থেকে আর্কাইভ করা। সংগ্রহের তারিখ 01 November 2017।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

| * দে
* স
আই-লিগ স্টেডিয়াম |
| --- |
| 
* কল্যাণী স্টেডিয়াম
* জওহরলাল নেহেরু স্টেডিয়াম
* তিলক ময়দান স্টেডিয়াম
* ডুলার স্টেডিয়াম
* বারাসাত স্টেডিয়াম
* বিবেকানন্দ যুবভারতী ক্রীড়াঙ্গন
* কলিঙ্গ স্টেডিয়াম

 |
টাউন্সভিলে ফরেনসিক পরীক্ষার সময় কাজ ২
**কাজ ২** (ইংরেজি:Kaz II ; ভৌতিক ইয়ট খেতাবপ্রাপ্ত) হলো একটি ৯.৮-মিটার কাঠের ভেলা বা ইয়ট যা ১৮ই এপ্রিল ২০০৭ সালে অস্ট্রেলিয়ার উপকূল থেকে ১৬৩ কিমি. (৮৮ ন্যাটিকাল মাইল) দূরে পাওয়া গিয়েছিল। ইয়টটিতে তিনজন যাত্রী ছিল কিন্তু ইয়টটি উদ্ধারের সময় তাদের কাউকেই খোঁজে পাওয়া যায় নি। এই রহস্যময় ঘটনাটিকে মেরি চেলেস্টার সাথে তুলনা করা হয়।

নাবিকদল-এর অন্তর্ধান
--------------------

অস্ট্রেলিয়ান মেরিটাইম সেফটি অথরিটির মতে, *কাজ ২* ১৫ই এপ্রিল ২০০৭ সালে এয়ারলাই সৈকত থেকে যাত্রা শুরু করে এবং টাউন্সভিল যাচ্ছিল। ইয়টটিতে যাত্রী ছিল তিন জন; তাদের মধ্যে মালিক ডেরেক বাটেন এবং তার প্রতিবেশী দুই ভাই পিটার ও জেমস টান্সটিড।

১৮ই এপ্রিল প্রথম জানা গিয়েছিল কোন সমস্যা হয়েছে, যখন এটিকে একটি হেলিকাপ্টার আবিষ্কার করে, তখন ইয়টটি গ্রেট বেরিয়ার রিফ উপস্থ এলাকার দিকে নিয়ে যাওয়া হচ্ছিল এবং এর ক্রুরা অবশাদগ্রস্থ ছিল। ২০শে এপ্রিল মেরিটাইম কর্তৃপক্ষ ইয়টি ধরতে সক্ষম হয় এবং একটি নৌকার সাহায্যে ইয়টটিতে আরোহণ করে। তারা সেখানে ঢুকে সবকিছু ঠিকই দেখতে পায় কিন্তু শুধু যাত্রী তিনজন অনুপস্থিত। এই অবস্থাকে তারা অদ্ভুত বলে মন্তব্য করেছিল।

তারা সেখানে যা পেয়েছিল তা ছিল অদ্ভুত কারণ সবকিছুই ঠিকঠাকমতই ছিল। - জন হল, কুইন্সল্যান্ড এর জরুরি ম্যানেজমেন্ট অফিস।
যেদিন কর্তৃপক্ষের লোকজন ইয়টটিতে আরোহণ করে সেদিনই কুইন্সল্যান্ড এর জরুরি ম্যানেজমেন্ট অফিস থেকে সরকারি কর্মকর্তারা একটি মন্তব্য দেন। তারা বলেন, ইয়র্টটিতে গিয়ে দেখা যায় ইঞ্জিন তখনো চলছে, একটি ল্যাপটপ তখনো অন হয়ে আছে , রেডিও ও জিপিএস ঠিক আছে এবং তিনজনের খাবার সাজানো টেবিলে। সরকারি কর্মকর্তারা আরো নিশ্চিত করেন নৌযানটির জরুড়ি অবস্থার জন্য সকল যন্ত্রপাতিই ঠিক রয়েছে। লাইফ জ্যাকেটও ছিল। সংবাদ মাধ্যমের সূত্রে জানা যায়, ইয়টে একটি ছোট নৌকাও ছিল যা বিপদের মুহূর্তে ব্যবহার করা যেত। সাধারণভাবে সেখানে একটি মাত্র সূত্র ছিল যে, ইয়টের একটি পাল কিছুটা ছিদ্র ছিল। (যদিও এটি অজানা)। পরবর্তীতে তদন্ত কর্মকর্তারা একটি ভিডিও টেপ আবিষ্কার করেন যেটি ইয়টটি উদ্ধারের কিছুক্ষণ পূর্বে ধারণ করা। ভিডিওটিতেও তিনজনের মধ্যে বিপদের কোন আশঙ্কার ছাপ চেহারাতে ছিল না। অনুসন্ধান দল গঠন করে তাদের খোঁজ করা হলেও আর কোনদিনই তিনজনকে জীবিত বা মৃত উদ্ধার করা যায়নি।

তথ্যসূত্র
---------

1. ↑  Queensland Police Service (২০০৭-০৪-২০)। "Search continues for missing men, off Townsville" (ইংরেজি ভাষায়)। সংগ্রহের তারিখ ২০০৮-০৭-১৮।
2. 1 2 3 4 5  Reuters (২০০৭-০৪-২০)। "Australian "ghost ship" mystery puzzles rescuers" (ইংরেজি ভাষায়)। Yahoo! News। ২০০৭-০৪-২৩ তারিখে মূল (– Scholar search) থেকে আর্কাইভ করা। সংগ্রহের তারিখ ২০০৭-০৪-২১।
3. 1 2 3 4 5  BBC (২০০৭-০৪-২০)। "'Ghost yacht' found off Australia" (ইংরেজি ভাষায়)। BBC News Online। সংগ্রহের তারিখ ২০০৭-০৪-২১।
4. ↑  AAP (২০০৭-০৪-২২)। "Search for yachtsmen called off" (ইংরেজি ভাষায়)। Melbourne: The Age। সংগ্রহের তারিখ ২০০৭-০৪-২২।
5. ↑  ORF (২০০৭-০৪-২২)। "Police abandoned hope (German)" (ইংরেজি ভাষায়)। ২০০৭-০৪-২৫ তারিখে মূল থেকে আর্কাইভ করা। সংগ্রহের তারিখ ২০০৭-০৪-২২।
6. ↑  Sydney Morning Herald (২০০৭-০৫-০৫)। "Cruel sea refuses to give up its secrets" (ইংরেজি ভাষায়)। The Sydney Morning Herald। সংগ্রহের তারিখ ২০০৭-০৫-০৮।

বহিঃসংযোগ
---------

* অফিসিয়াল অনুসন্ধানের প্রতিবেদন (ইংরেজি)
**শ্রীমতি রাসাসুন্দরী** (১৮১০-১৮৯৯) ছিলেন ঊনবিংশ শতাব্দীর একজন বাঙ্গালী লেখক। উনি উনার আত্মজীবনীর জন্য বিখ্যাত ছিলেন। আত্মজীবনীতে উনি ঊনবিংশ শতাব্দীর একজন বাঙ্গালী গৃহবধূর চিত্র তুলে ধরেন।

প্রাথমিক জীবন
-------------

রাসাসুন্দরী ১৮১০ সালে পাবনা জেলা, বেঙ্গল প্রেসিডেন্সি, ভারত কোম্পানী শাসন এ জন্মগ্রহণ করেন। তিনি বাসায় স্বশিক্ষিত হন, কিন্তু খুব অল্প প্রসারে। ১৮২২ সালে, যখন তার বয়স ১২ বছর, উনি সিতানাথ সরকারকে বিবাহ করেন। তার স্বামী ফরিদপুর জেলার রামদিয়ার একজন জমিদার ছিলেন। তার শ্বাশুড়ী এবং তিনজন বিধবা ননদ তাদের সাথে বসবাস করতেন। তার শ্বাশুড়ী তাকে খুব পছন্দ করতেন।

পেশা
----

রাসাসুন্দরী ছিলেন একজন খুবই ধার্মিক মহিলা। তার শিক্ষা ছিল সীমিত। উনি প্রথম শিক্ষার সুযোগ পান যখন তার স্বামী তাকে ধর্মীয় গ্রন্থ চৈতন্যভাগবত কিনে দেন। উনি চৈতন্যভাগবত থেকে পড়ার চেষ্টা শুরু করেন এবং তার সীমিত জ্ঞান কাজে লাগিয়ে ২৫ বছর বয়সে পড়তে শিখেন। তার এক পুত্র সন্তানের সাহায্যে তিনি ৫০ বছর বয়সে লিখতে শিখেন। তার বয়স যখন ৫৯ তখন তার স্বামী সীতানাথ সরকার পরলোকগমন করেন। স্বামীর মৃত্যুর পর তিনি হাতে অনেক মুক্ত সময় পান এবং তা কাজে লাগাতে আত্মজীবনী লেখা শুরু করেন। ১৮৮৬ সালে উনার আত্মজীবনী *আমার জীবন* মুদ্রিত হয়। তার আত্মজীবনী তার উপর এবং তার পরিবারে তার ভূমিকার উপর দৃষ্টিপাত করে। নিজের জীবনী লেখার মাধ্যমে উনি একজন বাঙ্গালী গৃহবধূর জীবন তুলে ধরেন, যেখানে তাকে সারাক্ষণ সাংসারিক কাজে নিয়োজিত থাকতে হয়। তিনি লিখেন যে খাওয়ার সময় উনাকে খেতে হত সবার শেষে যখন সবাই তাদের খাওয়া শেষ করে উঠে পড়েছে, এবং কাজের লোক থাকা সত্বেও তাকে বাসার কাজ করতে হ'তো। ১৮৯৮ সালে মুদ্রিত তারঁ আত্মজীবনীর দ্বিতীয় সংস্করণে উনি আরও নতুন তথ্য যোগ করেন। বইটিতে তুলে ধরা হয় তার নিজের জীবন গঠনের চেষ্টা এবং সমাজে একজন বাঙ্গালী নারীর তীব্র চাপের কথা।

মৃত্যু
------

রাসাসুন্দরী ১৮৯৯ সালে মৃত্যুবরণ করেন।

তথ্যসূত্র
---------

১। *Sen, Nivedita (2015)* Family, School and Nation: The Child and Literary Constructions in 20th-Century Bengal. Routledge. ISBN 9781317410614. Retrieved 13 November 2017.

৩। Tripathi, Salil (2016). *The Colonel Who Would Not Repent: The Bangladesh War and Its Unquiet Legacy*. Yale University Press. ISBN 9780300221022. Retrieved 13 November 2017.

বহিঃসংযোগ
---------

* বাংলাপিডিয়ায় *শ্রীমতি রাসাসুন্দরী*
**সদগুরু সদাফল দেও জী মহারাজ** (২৫ আগস্ট ১৮৮৮ - ১১ ফেব্রুয়ারি ১৯৫৪) ছিলেন ঊনিশ শতকের এক আত্মিক বা আধ্যাত্মিক নেতা, যোগসাধক ও বিগঙ্গম যোগ সন্ত সমাজের প্রতিষ্ঠাতা। ব্রহ্মনিষ্ঠ 'সদ্গুরু' হিসাবে পরিচিতি লাভ করেন।

জীবনী
-----

মহর্ষি সদাফল দেব জী মহারাজ ১৮৮৮ খ্রিস্টাব্দের ২৫ আগস্ট (১৯৪৫ বিক্রম সাম্বৎ এর ভাদ্রকৃষ্ণ চতুর্থীতে)  ব্রিটিশ ভারতের  অধুনা উত্তরপ্রদেশের বালিয়া জেলার পাকদি গ্রামে বিখ্যাত সেঙ্গার (যা মহর্ষি শ্রিংগির ঋষিকুল হতে উৎপন্ন) রাজবংশে জন্মগ্রহণ করেন। পিতা রাজর্ষি হনুমান জি রাই (বাবা স্কম্ভ মুনি) এবং মাতা মহারানী মুক্তিদেবী। এই রাজবংশের বাবা লালজি রাওয়ের নাম অত্যন্ত শ্রদ্ধার সাথে স্মরণ করা হয়। সদাফল দেও জী মহারাজ বাবা লালজি রাওয়ের ষষ্ঠ প্রজন্মের। তার পূর্ববর্তী প্রজন্মে বহু ত্যাগী সাধক ও মহাত্মা ছিলেন।

শৈশবে সদাফলের মধ্যে সাধুপ্রবণতা জাগ্রত হয় এবং গীতা-রামায়ণ পাঠ শুরু করেন। গ্রামের প্রাইমারী স্কুলে পড়ার সময় তার সদাচার ও চমৎকার আচরণ দেখে যেমন মুগ্ধ হন, তেমনই হতবাক হতেন। এগারো বৎসর বয়সেই তার বেদ পাঠের আগ্রহ জন্মে। মন্ত্র পাঠে তিনি মাঝেমধ্যে জ্ঞান হারাতেন। তার মধ্যে ত্যাগবোধের উদয় হয়। ঋষি-সাধুদের খোঁজ শুরু করেন বেদের ধর্মতাত্বিক আলোচনার জন্য। তিনি বহু সাধু-মহাত্মার দর্শন করেও সন্তুষ্ট হননি। তিনি অনুভব করেন ঈশ্বরের নামে প্রাথমিক যে সমস্ত উপাসনা সমাজে প্রচলিত আছে, সেগুলি ঈশ্বর লাভের সঠিক পথ নয়। এগুলি ঈশ্বরের দিকে অগ্রসর হওয়ার প্রাথমিক ধাপ মাত্র। তিনি সত্য জ্ঞানের সন্ধানে হিমালয়ের সমস্ত গুহাসহ সর্বত্র দীর্ঘ ১৭ বৎসর ঘুরে বেড়ান। তার আধ্যাত্মিক যাত্রায় সত্য জ্ঞানের সন্ধানে গিয়ে তিনি নিজে চৈতন্য যোগে সমাধি'র সময় উপলব্ধি করেন পৃথিবীর আধ্যাত্মিক কল্যাণের জন্যই অবতীর্ণ হয়েছেন। ভারতীয় দর্শনের যোগের মাধ্যমে স্বচেতনা আর চেতনার মুখ্য কেন্দ্র পরমচৈতন্য প্রভুর সঙ্গে সংযোগ চিত্ত সংযমে সম্ভব। তাই চিত্তের পাঁচ অবস্থায় খোঁজ পান আত্মা ও পরমাত্মার সংযোগের জন্য 'বিহঙ্গম যোগ' যা প্রকৃতই স্বাস্থ্য, সুখ ও শান্তির সংগম। সেবা, সৎসঙ্গ ও সাধনা বিহঙ্গম যোগের ত্রিবেণী ধারা। যোগোভ্যাসে কুণ্ডলী জাগরণের জন্য গড়ে তোলেন এলাহাবাদের প্রয়োগের ঝুনসিতে এক আশ্রম। 
১৯২৪ খ্রিস্টাব্দে তিনি প্রতিষ্ঠা করেন 'বিহঙ্গম যোগ সন্ত সমাজ'। ১৯৩৮ খ্রিস্টাব্দে হিমালয়ের এক গুহাতেই রচনা করেন বেদের ধর্মতাত্বিক ভাষ্য *স্বর্বেদ* শীর্ষক গ্রন্থ। গ্রন্থটিতে ৩১০৬ টি শ্লোকে আধ্যাত্মিক পন্থা উল্লেখ করেছেন। স্বর্বেদ পাঠে জ্ঞান শক্তি, কুণ্ডলী জাগরণের দিশাসহ সমস্ত আধ্যাত্মিক জ্ঞানের সমাধান পাওয়া যায়।

১৯৪০ খ্রিস্টাব্দে তিনি হিন্দিতে *বিহঙ্গম যোগ সন্দেশ* নামের এক মাসিক পত্রিকার প্রকাশনা শুরু করেন। পত্রিকাটিতে ব্রহ্মবিদ্যা সম্পর্কিত বিষয়াদির স্থান পায়। সুখ, শান্তি ও সমৃদ্ধির পথের নানা দিশার সন্ধানে অনুশীলনকারীদের কাছে ব্যাপকভাবে সমাদৃত হয়। 

অনন্ত শ্রী সদ্গুরু সদাফল দেও জী মহারাজ ১৯৫৪ খ্রিস্টাব্দের ১১ ফেব্রুয়ারি (২০১০ বিক্রম সাম্বৎ এর মাঘ মাসের শুক্লা নবমীতে) তার এলাহাবাদের প্রয়াগস্থিত ঝুসি আশ্রমে দেশত্যাগ করেন।

আরো দেখুন
---------

* বিহঙ্গম যোগ
* স্বর্বেদ মহামন্দির

তথ্যসূত্র
---------

1. ↑  "INTRODUCTION OF LIFE OF MAHARSHI SADGURU SADAFAL DEV JI MAHARAJ VIHANGAM YOGA"। সংগ্রহের তারিখ ২০২৩-১২-১৯।
2. ↑  দেও, সদাফল (২০১৫) [১৯৩৮]। *স্বর্বেদ (ভাষ্যসহ)* [*Swarved (With Exposition)*] (হিন্দি ভাষায়) (২০ সংস্করণ)। এলাহাবাদ: সুকৃত অফসেট প্রেস। পৃষ্ঠা ১১৫৬। আইএসবিএন 978-8192069661।
**বিমান বসু একজন** ভারতীয় রাজনৈতিক নেতা যিনি ভারতের কমিউনিস্ট পার্টি (মার্ক্সবাদী) দলের একজন পলিটব্যুরো সদস্য ও ভারতের কমিউনিস্ট পার্টি (মার্ক্সবাদী) দলের পশ্চিমবঙ্গ রাজ্য কমিটির প্রাক্তন রাজ্য সম্পাদক। তিনি বর্তমানে বামফ্রন্টের চেয়ারম্যান।

জীবন
----

কলকাতা বিশ্ববিদ্যালয়ের অন্তর্গত মৌলানা আজাদ কলেজে পড়ার সময় বিমান বসু রাজনৈতিক ও সামাজিক কর্মকাণ্ডে জড়িয়ে পড়েন। ১৯৫৪ সালে যখন বিমান বসু স্কুল ছাত্র তখনি তিনি বিধানসভার উপনির্বাচনে পার্টির হয়ে প্রচারে নেমে পড়েন। ১৯৫৭ সালে বিমান বসুর নাম পার্টি সদস্য হিসাবে সুপারিশ করা হলেও তখন তা গ্রাহ্য হয়নি কারন তখনও বিমান বসুর বয়স ১৮ বছর হয়নি।

১৯৫৬ সালে বাংলা ও বিহার সংযুক্তিকরণের বিরুদ্ধে ও ১৯৫৯ সালের খাদ্য আন্দোলনে বিমান বসু সক্রিয় অংশগ্রহণ করেন। ১৯৫৮ সালে বিমান বসু প্রথম গ্রেফতার হন।

১৯৬৪ সালে বঙ্গীয় প্রাদেশিক ছাত্র ফেডারেশনের কলকাতা জেলা কমিটির সম্পাদক ও বঙ্গীয় প্রাদেশিক ছাত্র ফেডারেশনের রাজ্য সভাপতি থাকাকালীন বিমান বসু ভারত-ভিয়েতনাম সঙ্ঘতি কমিটির সহকারী সম্পাদকের দায়িত্বও পালন করেছিলেন। ১৯৭০ সালে বিমান বসু ভারতের ছাত্র ফেডারেশনের প্রথম সর্বভারতীয় সাধারন সম্পাদক নির্বাচিত হন।

১৯৭১ সালে বিমান বসু ভারতের কমিউনিস্ট পার্টি (মার্ক্সবাদী) দলের পশ্চিমবঙ্গ রাজ্য কমিটির সদস্য ও ১৯৭৮ সালে তিনি রাজ্য সম্পাদকমণ্ডলীর সদস্য হন। তারপর ক্রমান্বয়ে বিমান বসু ১৯৮৫ সালে সিপিআই(এম)এর কেন্দ্রীয় কমিটির সদস্য ও ১৯৯৮ সালে তিনি দলের সর্বাধিক গুরুত্বপূর্ণ পলিটব্যুরো কমিটির সদস্য নির্বাচিত হন।

তথ্যসূত্র
---------

1. ↑  "https://web.archive.org/web/20110811070402/http://articles.timesofindia.indiatimes.com/2009-05-18/india/28159211\_1\_politburo-s-r-pillai-poll-debacle"। ২০১১-০৮-১১ তারিখে মূল থেকে আর্কাইভ করা। সংগ্রহের তারিখ ২০২১-০৫-২৪।  `|title=` এ বহিঃসংযোগ দেয়া (সাহায্য)
2. ↑  "https://www.business-standard.com/article/politics/surya-kanta-mishra-replaces-biman-bose-as-cpi-m-bengal-unit-secretary-115031301039\_1.html"।  `|title=` এ বহিঃসংযোগ দেয়া (সাহায্য)
3. ↑  "https://web.archive.org/web/20121106035914/http://www.hindu.com/2007/05/05/stories/2007050507171300.htm"। ৬ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৪ মে ২০২১।  `|title=` এ বহিঃসংযোগ দেয়া (সাহায্য)
বাংলা ইনস্ক্রিপ্ট কিবোর্ড বিন্যাস।
**ইনস্ক্রিপ্ট** (ইংরেজি: InScript) হচ্ছে সাধারণ ১০৪ বা ১০৫ কি-বিশিষ্ট কিবোর্ড ব্যবহার করে ভারতীয় ভাষায় লেখালেখির জন্য প্রমিত কিবোর্ড বিন্যাস। ব্রাহ্মী লিপি ও অলচিকি লিপি ব্যবহারকারী ভারতীয় ভাষাতে লেখা ইনপুট করার জন্য ভারত সরকার এই কিবোর্ড বিন্যাসের উদ্ভাবন করেছিল। বিভিন্ন সরকারি ও বেসরকারি সংগঠন এই কিবোর্ড বিন্যাসকে সমর্থন করেছে। এর মাধ্যমে অলচিকি, ওড়িয়া গুজরাটি, গুরুমুখী, কন্নড়, তামিল, তেলুগু, দেবনাগরী, বাংলা, মালয়ালম ইত্যাদি লিপিতে লেখালেখি সম্ভব।

বেশিরভাগ অপারেটিং সিস্টেমে ইনস্ক্রিপ্ট কিবোর্ড বিন্যাস পাওয়া যায়, যার মধ্যে উইন্ডোজ (২০০০ ও পরবর্তী), লিনাক্স ও ম্যাক ওএস উল্লেখযোগ্য। এটি অ্যান্ড্রয়েড ৪.০ (আইস ক্রিম স্যান্ডউইচ) ও পরবর্তী সংস্করণে পাওয়া যায়, কিন্তু গুগল কিবোর্ডের সর্বশেষ সংস্করণে একে বাদ দেওয়া হয়েছে।

তথ্যসূত্র
---------

1. ↑  Indian Language Technology Proliferation and Deployment Centre: Keyboard standards

| * দে
* স
কিবোর্ড বিন্যাস |
| --- |
| লাতিন লিপি | 
* কোয়ার্টি (QWERTY)
* আজার্টি (AZERTY)
* কোয়ার্টজ (QWERTZ)
* ডভোরাক (Dvorak)
* কোলম্যাক (Colemak)

 |
| ইন্ডিক লিপি | 
* ইনস্ক্রিপ্ট
* বাংলা
	+ অভ্র
	+ ওপেন বাংলা
	+ বিজয়

 |
| অন্যান্য লিপি | 
* আরবি
* কোরীয়
* চীনা
* জাপানি

 |
**সুশান্ত ঘোষ** ভারতের কমিউনিস্ট পার্টি (মার্ক্সবাদী) দলের একজন ভারতীয় বাঙালি নেতা। তিনি ১৯৮৭ থেকে ২০১৬ পর্যন্ত টানা ২৯ বছর গড়বেতা পূর্ব বিধানসভা কেন্দ্রের বিধায়ক ছিলেন। সুশান্ত ঘোষ ষষ্ঠ বামফ্রন্ট সরকারে এমপ্লয়মেন্ট এক্সচেঞ্জ, ইএসআই এবং শ্রম মন্ত্রণালয়ের প্রতিমন্ত্রী ছিলেন। ২০০৬ সালে গঠিত সপ্তম বামফ্রন্ট সরকারে সুশান্ত ঘোষ পশ্চিমাঞ্চল উন্নয়ন মন্ত্রী হন।

বিতর্ক
------

২০১১ সালে তৃণমূল সরকার ক্ষমতায় আসার পর বেঁড়াচাপড়া কঙ্কাল কাণ্ডে সুশান্ত ঘোষের নাম জড়ায়।

### গ্রেফতার

২০১১ সালের আগস্ট মাসে সুশান্ত ঘোষ কে একাধিক খুনের মামলায় গ্রেফতার করা হয়।  খুনগুলি হয়েছিল নয় বছর আগে। ২০১১ সালের তৃণমূল সরকার ক্ষমতায় আসার পর বেঁড়াচাপড়া অঞ্চলে সাতজনের কঙ্কাল উদ্ধার হয় এবং সরকার সেই ঘটনার জন্য সুশান্ত ঘোষকে অভিযুক্ত করে গ্রেফতার করে। নিম্ন আদালতে এবং হাইকোর্টে একাধিকবার জামিনের আবেদন খারিজ হওয়ার পর শেষমেশ ২০১২ সালের ফেব্রুয়ারি মাসে সুশান্ত ঘোষ সুপ্রিমকোর্টের নির্দেশে জামিন পান।

সিপিআই(এম)এর মুখপত্র গনশক্তি দাবি করে যে তৃণমূল সরকার রাজনৈতিক প্রতিহিংসাজনিত কারণে সুশান্ত ঘোষকে কালিমালিপ্ত করছে।
শ্যামল আচার্য্য যিনি এফআইআর করেছিলেন তিনি নিজেই ঘরে বেআইনি অস্ত্র মজুত করার জন্য ২০০৯ সালে গ্রেফতার হন।

### জেলায় প্রত্যাবর্তন

সুপ্রিমকোর্টে জামিন মঞ্জুর হলেও সুশান্ত ঘোষ দীর্ঘদিন তাঁর নিজের এলাকায় ফিরতে পারেননি। এপ্রসঙ্গে সরকারের যুক্তি ছিল যে সুশান্ত ঘোষের মতো প্রভাবশালী নেতা এলাকায় ফিরলে এলাকায় আবার নতুন করে অশান্তি সৃষ্টি হবে। ২০২০ সালের শেষের দিকে কোর্ট সুশান্ত ঘোষ কে তাঁর নিজের জেলায় ফেরার অনুমতি দেয়। সেই মতো ৬ই ডিসেম্বর, ২০২০ সুশান্ত ঘোষ এলাকায় ফেরেন।

### জনমানসে প্রভাব

২০২০ সালের ৬ই ডিসেম্বর সুশান্ত ঘোষ মিছিল করে তাঁর নিজের জেলায় ফেরেন। সেই মিছিলে সুশান্ত ঘোষ ছাড়াও পশ্চিমবঙ্গ বিধানসভার বাম পরিষদীয় দলনেতা সুজন চক্রবর্তী এবং সিপিআই(এম) এর যুবনেতা শতরুপ ঘোষ উপস্থিত ছিলেন। সুশান্ত ঘোষের এলাকায় ফেরাকে কেন্দ্র করে জনমানসে বিরাট উত্তেজনা লক্ষ্য করা যায়। কোনো পূর্বনির্ধারিত কর্মসূচি ছাড়াই সুশান্ত ঘোষের এলাকায় ফেরাকে কেন্দ্র করে মানুষজন জড়ো হতে শুরু করে। এবং ক্রমেই তা জনসমাবেশে পর্যবসিত হয়। সেই জনসমাবেশে সুশান্ত ঘোষ বক্তব্যও রাখেন এবং সেই সমাবেশ থেকে ভবিষ্যতে তৃণমূলের যাবতীয় ষড়যন্ত্র ফাঁস করবেন বলে হুঁশিয়ারিও দেন।

তথ্যসূত্র
---------

1. ↑  "220 - Garhbeta East Assembly Constituency"। *Partywise Comparison Since 1977*। Election Commission of India। ২০১২-০৯-৩০ তারিখে মূল থেকে আর্কাইভ করা। সংগ্রহের তারিখ ২০১০-১২-২০।
2. ↑  PTI (১১ আগস্ট ২০১১)। "Former CPI(M) minister accused in a murder case arrested"। Chennai, India: The Hindu। ২ নভেম্বর ২০১২ তারিখে মূল থেকে আর্কাইভ করা।
3. ↑
4. ↑  "Midnapore skeleton case complainant himself an offender: CPI-M"। Sify.com। ২০১১-০৮-১৯ তারিখে মূল থেকে আর্কাইভ করা। সংগ্রহের তারিখ ২০১২-০২-০৩।
5. ↑  Ganashakti  ওয়েব্যাক মেশিনে আর্কাইভকৃত ৩০ সেপ্টেম্বর ২০১১ তারিখে shows photo of Shyamal Acharya with a recovered firearm.
6. ↑  {{ওয়েব উদ্ধৃতি|ইউআরএল=
আরবী ক্যালিগ্রাফিতে লুকমান হাকিমের নাম
**লোকমান** (এছাড়াও **লোকমান হাকীম**, **লোকমান প্রজ্ঞাবান,** এবং **লুকমান,** নামেও পরিচিত; আরবি: لقمان) ছিলেন একজন বিজ্ঞ লোক যার নামে আল কুরআনের একত্রিশতম সূরা, সূরা লুকমান (আরবি: سورة لقمان) এর নামকরণ করা হয়। লোকমান (আনুমানিক খ্রিস্টপূর্ব একাদশ শতাব্দী) বর্তমান সুদানের নুবিয়ায় বসবাস করতেন বলে ধারণা করা হয়। ফার্সি, আরবি ও তুর্কি সাহিত্য এবং প্রাথমিক ঐতিহাসিক গ্রন্থ কুরআনের তাফসীর তাফসীরে ইবনে কাসীরে লোকমান সম্বন্ধে অনেক ঘটনা বর্ণিত রয়েছে। কুরআনে বর্ণিত নেই যে লোকমান নবী ছিলেন কি না, তবে কিছু লোক তাকে নবী হিসাবে বিশ্বাস করে এবং নামের শেষে *আলাইহিস সালাম (আঃ)* লিখেন।

লোকমানের প্রজ্ঞার উৎস
---------------------

লোকমানকে একজন উপলব্ধি পূর্ণ ব্যক্তি হিসাবে বর্ণনা করা হয়েছিল, যিনি সর্বদা তার চারপাশের প্রাণী এবং গাছপালা দেখতেন এবং তিনি যা দেখেন তার ভিত্তিতে বিশ্বকে বোঝার চেষ্টা করতেন। একদিন, যখন তিনি গাছের নীচে ঘুমাচ্ছিলেন, একজন ফেরেশতা তার কাছে এসে বললেন যে আল্লাহ লোকমানকে একটি উপহার দিতে চান: হয় তিনি জ্ঞান পাবেন অথবা তিনি একজন রাজা হবেন। লোকমান জ্ঞান বেছে নেন। যখন ঘুম ভেঙ্গে জেগে ওঠেন, তিনি লক্ষ্য করেন তার জ্ঞান এবং বোধশত্তি অনেক তীক্ষ্ণ হয়ে গেছে। তিনি প্রকৃতির সাথে সম্পূর্ণ সামঞ্জস্য অনুভব করেন এবং বিভিন্ন জিনিসের বস্তুগত অস্তিত্বের বাইরে, তার অন্তরীণ গভীর সত্য বুঝতে পারেন। তাৎক্ষণিকভাবে তিনি এই মহান উপহারের জন্য সিজদায় লুটিয়ে পড়েন এবং আল্লাহকে ধন্যবাদ ও প্রশংসা জানান।

লোকমানের পরিচয়
---------------

কুরআনে বর্ণনার অনেক আগে লোকমান একটি আরবীয় পৌরাণিক ব্যক্তির নাম ছিল। দুটি চরিত্রের সম্পর্ক নিয়ে ধর্মতাত্ত্বিক ও ঐতিহাসিকভাবে অনেক বিতর্ক ও আলোচনা হয়েছে। কেউ কেউ মনে করেন যে এটি একই ব্যক্তি, অন্যরা কেবল বলে যে তাদের শুধু একই নাম ছিল। আরবি প্রবাদ সংকলন আসলে দুটি চরিত্রকেই মিশ্রিত করে, কুরআন ও পূর্ব-ইসলামিক বর্ণনা থেকে দেখা যায় তাকে অতিমানবীয় শক্তি দেয়া হয়েছিল। পূর্ব-ইসলামিক লোকমান ছিলেন সেই আদ জাতির অন্তর্ভুক্ত যারা বর্তমান ইয়েমেনের নিকটবর্তী আরব উপদ্বীপে আল-আহকাফে বাস করতেন।

তথ্যসূত্র
---------

1. ↑  Ibn Kathir, Hafiz, Tafsir Ibn Kathir, Dar-us-Salam Publications, 2000 (original ~1370)
2. 1 2  Al-Halawi, Ali Sayed, Stories of the Qurʼan by Ibn Kathir, Dar Al-Manarah
3. ↑  The Book of Proverbs and Arabic Proverbial Works, Volume 74  
Luqman appears in Arabic tradition as a "composite" and a "many-sided figure": (a) The pre-islamic Luqman; (b) The Qurʼanic Luqman; and (c)Luqman of fables.
পো নগর দেবী যাকে ভিয়েতনামি রীতি অনুসারে *থিয়েন য়ি আ না* বলে ডাকা হয়
**থিয়েন য়ি আ না** (ভিয়েতনামী: *Thiên Y A Na*) একজন ভিয়েতনামি দেবী। তিনি ভিয়েতনামি লোকধর্ম এবং মাতৃদেবী ধর্ম *দাও মাউ*-তে পূজিত হন। তিনি *দেবী পো নগর* বা *ইয়ান পো নগর* নামেও পরিচিত। এটি অনেকেই বিশ্বাস করেন যে থিয়েন য়ি আ না নামে পরিচিত দেবি আসলে চাম দেবী পো নগরের ভিয়েতনামীয় সংস্করণ, যার অর্থ "রাজ্যের দেবী"। ভিয়েতনামের চাম জনগণ ভারত দ্বারা অনেক বেশি প্রভাবিত হয়েছিল এবং এটি মনে করা হয় যে পো নগর ভারতীয় ভগবতী দেবীর বৈশিষ্ট্যযুক্ত। **থিয়েন য়ি আ না** দেবীর পূজা-অর্চনা ভিয়েতনামে বিশেষত মহিলাদের মধ্যে জনপ্রিয়। লেন দোং অনুষ্ঠানের মাধ্যমে তার উপাসনা করা হয়। সর্বশেষ বেশ কয়েক শতক ধরে তাকে উৎসর্গ করে বেশকিছু মন্দির ও মঠ নির্মিত হয়েছে।

উপাসনালয়
---------

ভিয়েতনাম জুড়ে **থিয়েন য়ি আ না**'কে উৎসর্গ করে নির্মিত অনেকগুলো মঠ ও মন্দির রয়েছে। এই মন্দিরগুলোর মধ্যে সর্বাধিক বিখ্যাত হল হুয়েতে অবস্থিত থিয়েন য়ি আ না মন্দির। মন্দিরটির অবস্থান হুং নদীর (ভিয়েতনামী: *Sông Hương*, বাংলা: সুগন্ধি নদী) বাম তীরে এবং আধুনিক ন্যা চাংয়ের নিকটে পো নগর মন্দিরের কাছাকাছি।

তথ্যসূত্র
---------

1. ↑  TruyệnXưaTíchCũ.cOm। "Truyền thuyết bà Poh Nagar - Thiên Y A Na hay bà mẹ xứ sở - Truyền thuyết Việt Nam"। *TruyệnXưaTíchCũ* (ভিয়েতনামী ভাষায়)। সংগ্রহের তারিখ ২০২১-০৩-০৭।
2. ↑  "Thánh mẫu Thiên Y A Na - Bà Mẹ Xứ sở"। *phatgiao.org.vn* (ভিয়েতনামী ভাষায়)। সংগ্রহের তারিখ ২০২১-০৩-০৭।
3. ↑  "Lời bình của cụ Phan Thanh Giản về bà Thiên Y A Na trong bài Thiên Y tiên nữ truyện ký"। *Nghiên Cứu Lịch Sử* (ভিয়েতনামী ভাষায়)। ২০১৯-০৪-২৩। সংগ্রহের তারিখ ২০২১-০৩-০৭।
4. ↑  "Mẫu Thiên Y A Na - Đệ Nhất Thiên Y Thánh Mẫu - Bà Chúa Ngọc"। *Đạo Mẫu Việt Nam* (ভিয়েতনামী ভাষায়)। ২০২০-০৪-১৮। সংগ্রহের তারিখ ২০২১-০৩-০৭।
5. ↑  PLO.VN (২০১১-০২-০৪)। "Chuyện xưa chuyện nay: Bà Thiên Y A Na là ai?"। *PLO*। সংগ্রহের তারিখ ২০২১-০৩-০৭।
নবাব স্যার **কাজি গোলাম মহিউদ্দিন ফারুকী** (১৮৯১ - ৪ এপ্রিল ১৯৮৪) ছিলেন একজন জমিদার, রাজনীতিবিদ এবং সমাজসেবক যিনি ব্রিটিশ শাসনামলে ভারত শাসন আইনের অধীনে স্বায়ত্তশাসন, জনস্বাস্থ্য, কৃষি, শিল্প, সমবায় ও গণপূর্ত বিভাগের মন্ত্রী হিসেবে দায়িত্ব পালন করেন। তিনি বঙ্গীয় প্রাদেশিক পরিষদের সদস্য ছিলেন।

প্রারম্ভিক জীবন
---------------

মহিউদ্দিন ১৮৯১ সালে কুমিল্লায় জন্মগ্রহণ করেন। তার পিতার নাম কাজী রিয়াজুদ্দিন আহমদ ফারুকী যিনি একজন সাবরেজিস্ট্রার ছিলেন। মহিউদ্দিনের পৈত্রিক নিবাস ব্রাহ্মণবাড়িয়া জেলার নবীনগর উপজেলার রতনপুর গ্রামে। ছোটবেলায় তিনজন ইংরেজি গৃহ শিক্ষকের হাত ধরে তার শিক্ষাজীবন শুরু হয়। পরবর্তীতে ঢাকা কলেজ থেকেএফ শ্রেণী পর্যন্ত অধ্যয়ন করেন।

রাজনৈতিক জীবন
-------------

মহিউদ্দীন নওয়াব স্যার কে,জি,এম, ফারুকী১৯১৬ সালে জাতীয়তাবাদী মধ্যপন্থী রাজনীতিতে যোগদান করেন এবং পরবর্তীতে মুসলিম লীগে যোগ দেন। ১৯১৭ সালে তিনি ত্রিপুরা জেলা বোর্ডের সদস্য এবং কুমিল্লা পৌরসভার কমিশনার নির্বাচিত হন। পরে ১৯২৫ থেকে ১৯২৯ সাল পর্যন্ত ত্রিপুরা জেলা বোর্ডের চেয়ারম্যান হিসেবে দায়িত্ব পালন করেন। এছাড়া তিনি ১৯২১ সালে ত্রিপুরার মুসলিম অধ্যষিত এলাকা থেকে বঙ্গীয় ব্যবস্থাপক সভার সদস্য নির্বাচিত হয়ে ১৯২৯ সাল পর্যন্ত চিফ হুইপ পদে দায়িত্ব পালন করেন। একই বছর তাকে স্থানীয় স্বায়ত্তশাসন, জনস্বাস্থ্য, কৃষি, শিল্প, সমবায় ও গণপূর্ত বিভাগের মন্ত্রী হিসেবে নিয়োগ দেওয়া হয়। এসময় তার মাধ্যমে ১৯৩১ সালে ‘শিল্প খাতে সরকারি সাহায্য বিল’ পাস হয় এবং কৃষকের সমস্যা সমাধানে তিনি ‘কো-অপারেটিভ মর্টগেজ ব্যাংক’ স্থাপনের উদ্যোগ গ্রহণ করেন।

১৯৩৪ সালে তিনি বঙ্গীয় ব্যবস্থাপক সভার নেতা মনোনীত হন। ১৯৩৭ সালে স্বতন্ত্র প্রার্থী হিসেবে নির্বাচন করে পুনরায় বঙ্গীয় ব্যবস্থাপক সভার সদস্য হন। তিনি ঢাকা বিশ্ববিদ্যালয় সিনেটেরও সদস্য ছিলেন।

অবদান
-----

মহিউদ্দীন সমাজসেবায়ও নিয়োজিত ছিলেন। তিনি তার জন্মস্থান কুমিল্লায় তার পিতা ও পিতামহের নামে দুটি দুটি শিক্ষাপ্রতিষ্ঠান প্রতিষ্ঠা করেন। যার একটি হলো কাজী রিয়াজউদ্দিন উচ্চ ইংরেজি বিদ্যালয় এবং অপরটি আফতাবিয়া মাদ্রাসা। তিনি কুমিল্লার দেবিদ্বার উপজেলার উন্নয়নে ভূমিকা রাখেন। চিকিৎসালয়, ডাকঘর, থানা ও সাবরেজিস্ট্রার অফিস স্থাপনসহ বিভিন্ন জনকল্যাণমূলক কাজে অবদান রাখেন। ১৯২০ সালে দুর্ভিক্ষ শুরু হলে তিনি ত্রিপুরা জেলায় দুর্ভিক্ষে ভূক্তভূগীদের সাহায্যে কাজ করেন। তিনি আলিগড় মুসলিম বিশ্ববিদ্যালয়সহ বেশ কিছু শিক্ষাপ্রতিষ্ঠানের উন্নয়নে কাজ করেন।

পুরস্কার ও সম্মাননা
-------------------

সমাজসেবায় অবদানের জন্য ব্রিটিশ সরকারে মহিউদ্দীনকে ১৯২৪ সালে ‘খান বাহাদুর’ ১৯৩২ সালে ‘নবাব’ এবং ১৯৩৬ সালে ‘নাইট’ উপাধিতে ভূষিত করে।

মৃত্যু
------

মহিউদ্দীন ১৯৮৪ সালের ৪ এপ্রিল কলকাতায় মৃত্যুবরণ করেন।

তথ্যসূত্র
---------

1. 1 2 3 4  "ফারুকী, নবাব স্যার কে.জি.এম"। *বাংলাপিডিয়া*। সংগ্রহের তারিখ ১৫ জানুয়ারি ২০২০।
2. ↑  "প্রখ্যাত ব্যক্তিত্ব"। *সরাইল উপজেলা* (ইংরেজি ভাষায়)। ১৫ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২০।
ফোর্ট ব্রাগ, ক্যালিফোর্নিয়ার পাশে কাচ সৈকত
**কাচ সৈকত** হচ্ছে ম্যাককেরিচার প্রাদেশিক উদ্যানের ভিতরে ফোর্ট ব্রাগ, ক্যালিফোর্নিয়ার পাশে একটি সৈকত। শহরের উত্তর পাশে সমুদ্রতীরের নিকটে বছরের পর বছর আবর্জনা ফেলার কারণে এখানে প্রচুর সামুদ্রিক কাচ সৃষ্টি হয়। সৈকতের বালুকা বেলায় অজস্র বর্ণীল স্বচ্ছ প্রাকৃতিক পাথর এমনভাবে ছড়িয়ে ছিটিয়ে রয়েছে, দেখে মনে হবে যেন যায়গাটা মহামুল্যবান রত্ন রাজির একটি স্বপ্নের দেশ। হাজার হাজার রঙীন কাচের টুকরোর কার্পেট কেউ যেন কেউ পুরো সৈকতময় বিছিয়ে রেখেছেন। রৌদ্রকোজ্জ্বল দিনে সূর্যের আলোতে এই পাথরগুলো ঝলমলে হয়ে চোখ ধাঁধানো অপার এবং স্বপ্নিল এক সৌন্দর্যের সৃষ্টি করে।

উদ্ভিদ ও প্রাণী
---------------

কতিপয় বিপদাপন্ন এবং সংরক্ষিত স্থানীয় উদ্ভিদ এই কাচের সৈকতে পাওয়া যায়, এদের মধ্যে হাইব্রিড মেঞ্জেই'র দেয়াল ফুল উল্লেখযোগ্য।

তথ্যসূত্র
---------

1. ↑  Mihai, Andrei (অক্টোবর ১০, ২০১১)। "Glass beach, California"। *ZME Science*। সংগ্রহের তারিখ ফেব্রুয়ারি ১১, ২০১৫।
2. ↑  "Glass Beach"। The Mendocino Land Trust। ২০১১। সংগ্রহের তারিখ ২২ ডিসেম্বর ২০১২।

উইকিমিডিয়া কমন্সে **কাঁচ সৈকত, (ফোর্ট ব্রাগ, ক্যালিফোর্নিয়া)** সংক্রান্ত মিডিয়া রয়েছে।
হিন্দু ধর্মে নীলা একজন দেবী। তাকে **নীলিমা** বা **নীলমান্ত্র** নামেও অভিহিত করা হয়। তিনিই শনি দেবের প্রথম স্ত্রী এবং কুলিগ্নার মাতা। দেবী নীলা শনি দেবের ক্ষমতা বৃদ্ধি করে৷ তিনি মূলত নীলকান্তমণি রত্মপাথরের দেবী। দেবী নীলা ব্রহ্মার পঞ্চমুখেরও ক্ষমতা ধারণ করে৷ তাছাড়াও তার পুত্র কুলিগ্না একজন ঋষি।

সৃষ্টি
------

হিন্দু ধর্ম মতে, নীলা ও শনিকে একই সময়ে সৃষ্টি করা হয়েছিল। মহাদেব শিব তাদের সৃষ্টি করেছিল। কিন্তু শনি ছিল সাকারাত্মা শক্তির (ধনাত্মক শক্তি) আধার। অপর দিকে নীলা ছিল নিরাকারাত্মা শক্তির (ঋণাত্মক শক্তি) আধার। নীলা প্রথমে শক্তি রূপে বিরাজমান ছিল। এ সময়ে ভগবান বিশ্বকর্মা তার লোকে নীলাকে আটক করে। প্রায় ১২ বছর পর নীলা তার দেহপ্রাপ্ত হয়৷ এ সময় শনির শত্রু রাহু, ইন্দ্র, সংজ্ঞা নীলাকে ভুল বোঝায়৷ নীলা শনির প্রতি ক্ষিপ্ত হয়ে ওঠে এবং যুদ্ধ ঘোষণা করে৷ প্রথম দিকে নীলা শনির শত্রু ছিল। যদিওবা পরে নীলা তার ভুল বুঝতে পারে।

শনি ও নীলা
----------

প্রথমে নীলা শনির ব্যাপারে ভুল বুঝেছিল। শনির শত্রুরা নীলাকে ভুল বুঝিয়েছিল। তারা নীলার শক্তি ব্যবহার করে শনিকে ধ্বংস করতে চেয়েছিল৷ নীলা শনিকে আক্রমণ করে এবং অবরুদ্ধও করে৷ কিন্তু শনি তাকে তার ভুল বোঝাতে সক্ষম হয়। শনির শক্তির আধার যে নীলার ক্ষমতা এটি বুঝতে পেরে নীলা এই যুদ্ধ সমাপ্ত করে। পরবর্তীতে নীলা তাকে এবং তার সকল শক্তিকে শনিতে সমার্পিত করে শনির অভ্যন্তরে বাস করতে শুরু করে।

নীলা ও নীলা দেবী
----------------

নীলা নামে হিন্দু ধর্মে আরো একটি দেবী রয়েছেন৷ যিনি শ্রী বিষ্ণুর তৃতীয় সহধর্মিণী ছিলেন। নীলা দেবী ভগবান বিষ্ণুর প্রথম স্ত্রী ভূদেবীর সাথে একাত্ব হয়ে বিরাজ করেন। বেদের নীলা সূক্তে নীলা দেবীর গুণগান করা হয়েছে। কৃষ্ণ অবতারের সময় নীলা দেবী নাপ্পিনাই রূপে পৃথিবীতে এসেছিলেন। তারা দুজনে আলাদা সত্তা তবে কিছু ধার্মিক দৃষ্টিকোণ হতে মিল পাওয়া গেছে।
যেমন- নীলা দেবী শ্রী বিষ্ণুর চেয়ে বয়সে বড়৷ এ কারণে তাকে তাকে জেষ্ঠাদেবীও বলা হয়ে থাকে। এ সময় বিষ্ণুকে ভগবান শনির সাথেও তুলনা করা হয়। নীলা দেবী বয়সে বড় হওয়ার জন্য তৃতীয় স্ত্রী হওয়া সত্ত্বেও প্রথম স্ত্রী ভূদেবীর সাথে একাত্ম হয়ে তিনি ডান পাশে অবস্থান করেন এবং লক্ষ্মী বাম পাশে অবস্থান করেন। নীলা ও ভূদেবী হিন্দু ধর্মে সহনশীলতা ও বাধার প্রতীক। নীলা দেবী ভগবান বিষ্ণুর সাধারণ ও সহজতার প্রতীক। অন্যদিকে ভূদেবী ভগবান বিষ্ণুর পালনকর্তা গুণটির প্রতীক৷ শেষত শ্রী লক্ষ্মী ভগবান বিষ্ণুর মহানুভবতার রূপায়ক।

জনপ্রিয় গণমাধ্যম
-----------------

*কালার্স টিভি*র তৎকালীন ধারাবাহিক অনুষ্ঠান *কর্মফলদাতা শনি*তে দেবী নীলার প্রাথমিক জীবন চিত্রিত করা হয়েছে। দেবী নীলা চরিত্রে অভিনেত্রী জান্নাত জুবায়ের রহমানি অভিনয় করেন।

আরও দেখুন
---------

* শনি
* ধামিনী
* ছায়া
* ভদ্রা
* যমুনা
* তৃপ্তি
* সারানু
* সূর্য দেব

তথ্যসূত্র
---------
বহুগামী বিবাহ রাশিয়ান ফেডারেশনে স্বীকৃত নয়। রাশিয়ার পারিবারিক কোড বলে যে একটি বিবাহ শুধুমাত্র একজন পুরুষ এবং একজন মহিলার মধ্যে চুক্তিবদ্ধ হতে পারে, যাদের কেউই অন্য কারো সাথে বিবাহিত নয়।  তদুপরি রাশিয়া অন্যান্য দেশে চুক্তিবদ্ধ বহুবিবাহিক বিবাহকে স্বীকৃতি দেয় না।  রাশিয়ান আইন অনুযায়ী, *বহুবিবাহ* বা একাধিক সহবাস একটি অপরাধ নয়। 

রাশিয়ার প্রধানত মঙ্গোল অধ্যুষিত অঞ্চলে শহুরে শিক্ষিত নারী ও পুরুষদের মধ্যে ভারসাম্যহীনতার কারণে পুরুষদের মাঝে মাঝে একাধিক নারী স্ত্রী হিসেবে থাকতে পারে একটি প্রতিবেদনে দাবি করা হয়েছে।  এর ফলে কখনও কখনও এমন পরিবারগুলি দেখা যায় যেগুলি *খোলাখুলিভাবে* বহুগামী হয়৷[][  ]

রাশিয়ার যুক্তরাষ্ট্রীয় অঞ্চল অনুযায়ী
---------------------------------------

### চেচনিয়া প্রজাতন্ত্র

রমজান কাদিরভ, চেচনিয়া প্রজাতন্ত্রের প্রধান একজন বহুবিবাহবাদী। তার তিনটি স্ত্রী রয়েছে এবং তিনি এই প্রথার পক্ষে কথা বলেছেন। 

### ইঙ্গুশেতিয়া প্রজাতন্ত্র

জুলাই ১৯৯৯ সালে রুসলান আউশেভসেই সময়ে ইঙ্গুশেতিয়ার রাষ্ট্রপতি একটি ডিক্রিতে স্বাক্ষর করেছিলেন যাতে প্রজাতন্ত্রের পুরুষরা ইসলামিক ঐতিহ্য অনুসারে চারটি স্ত্রী পর্যন্ত বিয়ে করতে পারে। রাশিয়ার বিচার মন্ত্রী অবিলম্বে আঞ্চলিক ডিক্রিটিকে অসাংবিধানিক বলে সমালোচনা করেছেন কারণ এটি সরাসরি ফেডারেল আইনের (ফ্যামিলি কোড) বিধানের বিরোধিতা করেছে।   আউশেভের ডিক্রি এক বছর পরে আদালত কর্তৃক প্রত্যাখ্যান করা হয়েছিল, যে সময়ে ইঙ্গুশেতিয়ার ১৫ জনেরও বেশি পুরুষ একাধিক মহিলার সাথে তাদের বিবাহ আনুষ্ঠানিকভাবে নিবন্ধনের অধিকারের সদ্ব্যবহার করেছিল।

তথ্যসূত্র
---------

1. ↑  "Family Code of the Russian Federation, Articles 12 & 14" (Russian ভাষায়)। সংগ্রহের তারিখ ৬ আগস্ট ২০১২। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Family Code of the Russian Federation, Article 158" (Russian ভাষায়)। সংগ্রহের তারিখ ৬ আগস্ট ২০১২। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  Neither bigamy, nor polygamy, nor cohabitation is listed as a crime or offence in the Criminal Code of Russia or the Offences Code of Russia.
4. ↑  Mira Katbamna (২৬ অক্টোবর ২০০৯)। "Half a good man is better than none at all"। *The Guardian*। সংগ্রহের তারিখ ৬ আগস্ট ২০১২।
5. ↑  "Chechen Leader Ramzan Kadyrov Has a Second Wife — And Her Properties Are Worth Millions"। Organized Crime and Corruption Reporting Project। এপ্রিল ৭, ২০২১। সংগ্রহের তারিখ জুলাই ২, ২০২৩।
6. ↑  "Russia says no to polygamy"। BBC। ২১ জুলাই ১৯৯৯। সংগ্রহের তারিখ ৬ আগস্ট ২০১২।
7. ↑  Многоженство в Ингушетии: президент разрешил, Минюст России против (Russian ভাষায়)। gazeta.ru। ২২ জুলাই ১৯৯৯। সংগ্রহের তারিখ ৬ আগস্ট ২০১২। উদ্ধৃতি শৈলী রক্ষণাবেক্ষণ: অচেনা ভাষা (link)
8. ↑  В Ингушетии отменили многоженство (Russian ভাষায়)। Lenta.Ru। ১৪ জুলাই ২০০০। সংগ্রহের তারিখ ৬ আগস্ট ২০১২। উদ্ধৃতি শৈলী রক্ষণাবেক্ষণ: অচেনা ভাষা (link)
গাছের নিচে ঝরে পড়া কাঁটা মান্দার ফুল
**কাঁটা মান্দার** হল বৃক্ষ জাতীয় সপুষ্পক উদ্ভিদ বিশেষ। এর (বৈজ্ঞানিক নাম: *erythrina fusca*)। এটি Fabaceae পরিবারের সদস্য। ইরিথ্রিনা গণভুক্ত উদ্ভিদ সমূহ একত্রে মান্দার বা মাদার নামে পরিচিত। বাংলাদেশে বেশ কয়েক প্রজাতির মান্দার গাছ দেখতে পাওয়া যায়। কাঁটা মান্দার গাছ **পানিয়া মান্দার** নামেও পরিচিত। বিশ্বকবি রবীন্দ্রনাথ ঠাকুর এই প্রজাতির উদ্ভিদের নাম **পারিজাত** রাখেন।[]

আবাসভূমি
--------

বাংলা, গাঙ্গেয় সমভূমি অঞ্চল ও মায়ানমার এর আদি আবাস। বাংলাদেশে গাছটি বরিশাল, পটুয়াখালী, ভোলা, বরগুনা, কক্সবাজার, নোয়াখালী ও গঙ্গার নিম্ন এলাকায় বেশি দেখা যায়। দক্ষিণাঞ্চল ছাড়াও এটি বাংলাদেশের মধ্যাঞ্চলের একটি পরিচিত উদ্ভিদ।

বর্ণনা
------

কাঁটা মান্দার গাছ
এটি নরম কাণ্ডবিশিষ্ট বৃক্ষ। অসংখ্য কালো বর্ণের কাঁটা দ্বারা কাণ্ড পরিবেষ্টিত। শাখা-প্রশাখা ফ্যাকাশে ধূসর। বাকল গভীরভাবে ফাটা। পাতা সবুজ রঙের। দীর্ঘদিন পর হলদে হয়ে ঝরে পড়ে। শাখার আগায় ফুলের মঞ্জরি হয় এবং একটি মঞ্জরিতে একাধিক ফুল থাকে। বসন্তের শুরুতে ফাল্গুন মাসে গাছে ফুল আসে। ফুল টকটকে লাল (সিঁদুরে রঙ) এবং উজ্জ্বল বর্ণের, ৩.৪—৪.৩ সেন্টিমিটার লম্বা। ফল পড, পাকলে বহিত্বক ফেটে বীজ চারদিকে ছড়িয়ে পড়ে। বীজ কালো, বৃক্কাকার ও মসৃণ।

ব্যবহার
-------

বাড়ির চারপাশে বেড়া দিতে, জ্বালানি কাঠ হিসেবে ও মাছের ঝাউ (পুকুর কিংবা নদীর অগভীর অংশে মাছ ধরার জন্য গাছের ডাল দিয়ে তৈরি আবাস) দেওয়ার কাজে এ গাছের ডাল ব্যবহার করা হয়। এছাড়াও দেশলাই তৈরিতে এই গাছ ব্যবহৃত হয়। পাকা তেঁতুল, সরিষার তেল ও মান্দারের লাল ফুল চটকিয়ে এক প্রকার চাটনি তৈরি করা হয়, যা বরিশাল এলাকায় ‘তেঁতুল বানানি’ নামে পরিচিত। কাঁটা মান্দার ফুল গ্রামের কিশোর-কিশোরীদের কাছে অতি প্রিয়। ফাল্গুন মাসে গো শালিক পাখি বাসা তৈরির জন্য এ গাছটিকে বেছে নেয়।

বংশবিস্তার
----------

বীজের মাধ্যমে এই গাছের বংশবিস্তার হয়। এছাড়া কলমের মাধ্যমেও এর চারা তৈরি করা যায়। বুনো গাছ হওয়ার কারণে যত্ন করার প্রয়োজন হয় না। কাঁটা মান্দার স্বাদু পানি ও জোয়ার-ভাটা এলাকায় ভালো জন্মে। এরা জলের কাছের ঝোপঝাড়ে বেড়ে ওঠে এবং কেটে না ফেললে অনেক বছর বাঁচে।

বর্তমান অবস্থা
--------------

মেহগনি, শিশুসহ আগ্রাসী প্রজাতির গাছের কারণে এ গাছ ধীরে ধীরে গ্রামবাংলা থেকে হারিয়ে যাচ্ছে। তাছাড়া ইটের ভাটায় কাঠের জোগান ও দেশলাই তৈরিতে ব্যবহৃত হওয়ার কারণে পরিণত বয়সের কাঁটা মান্দার দেখা খুবই দুর্লভ।

স্থিরচিত্রে কাঁটা মান্দার
-------------------------

* 
* 
* 
* 
* 
* 
* 
* 


উইকিমিডিয়া কমন্সে **কাঁটা মান্দার** সংক্রান্ত মিডিয়া রয়েছে।

তথ্যসূত্র
---------

1. 1 2 3 4 5 6  কাঁটা মান্দার - *দৈনিক প্রথম আলো (০৪ এপ্রিল, ২০১৬)*
***হিন্দু টেম্পলস - হোয়াট হ্যাপেনড টু দ্য*** সীতা রাম গোয়েল, অরুণ শৌরি, হর্ষ নারায়ণ, জয় দুবাশি এবং রাম স্বরূপ রচিত দুই খণ্ডের একটি বই। প্রথম খণ্ডটি ১৯৯০ সালের বসন্তে প্রকাশিত হয়েছিল।

বিষয়বস্তু
----------

প্রথম খণ্ডে ২০০০ মসজিদের একটি তালিকা রয়েছে যেখানে দাবি করা হয়েছে যে এই মসজিদগুলি হিন্দু মন্দিরের উপর নির্মিত হয়েছিল, প্রধানত সেই সময়ের ইসলামী ইতিহাসবিদদের বই এবং মসজিদগুলিতে পাওয়া শিলালিপিগুলির উপর ভিত্তি করে। দ্বিতীয় খণ্ডে মধ্যযুগীয় ইতিহাস, হিন্দু, জৈন ও বৌদ্ধ মন্দির ধ্বংসের ইতিহাস এবং শিলালিপি থেকে উদ্ধৃতাংশ রয়েছে। লেখকরা দাবি করেন যে বইটি বিষয়বস্তুটিকে "বরফের টিপ" হিসাবে উপস্থাপন করে।[]

বইটিতে অযোধ্যা বিতর্কের একটি অধ্যায় রয়েছে। প্রথম খণ্ডের পরিশিষ্টে মন্দির ধ্বংস এবং নৃশংসতার একটি তালিকা রয়েছে যা লেখক বিশ্বাস করেন যে ১৯৮৯ সালে বাংলাদেশে সংঘটিত হয়েছিল। বইটিতে "মার্কসবাদী ঐতিহাসিকদের" সমালোচনাও করা হয়েছে এবং দ্বিতীয় খণ্ডের পরিশিষ্টে "মার্কসবাদী অধ্যাপকদের" জন্য একটি প্রশ্নপত্র রয়েছে। বিখ্যাত ভারতীয় ইতিহাসবিদ রোমিলা থাপার সহ।[]

অভ্যর্থনা
---------

সিনথিয়া ট্যালবট, ১৯৯৫ সালে প্রাক-আধুনিক ভারতে ধর্মীয় পরিচয় সম্পর্কে লিখেছিলেন, উল্লেখ করেছেন যে ষোড়শ শতাব্দীর শেষের দিক থেকে, অন্ধ্রপ্রদেশে মন্দিরের অপবিত্রতা প্রকৃতপক্ষে বৃদ্ধি পাচ্ছে, যা গোয়েলের তালিকার সাথে সঙ্গতিপূর্ণ ছিল। 

গোয়েলের বইতে রোমিলা থাপার এবং গোয়েলের মধ্যে মন্তব্য বিনিময়ও রয়েছে।  রোমিলা থাপার গোয়েলের সমালোচনা করেছেন, দাবি করেছেন যে তিনি ঐতিহাসিক সূত্র ব্যবহার করতে জানেন না।

আরো দেখুন
---------

* ভারতীয় উপমহাদেশে মুসলমানদের বিজয়
* অনৈসলামিক উপাসনালয়কে মসজিদে রূপান্তর করা
* *দ্য হিস্ট্রি অফ ইন্ডিয়া, অ্যাজ টুল্ড বাই ইটস ওন হিস্টোরিয়ানস* (বই)

তথ্যসূত্র
---------

1. ↑  Alyssa Ayres; Philip Oldenburg (২০০৫)। *India Briefing: Takeoff at Last?*। M.E. Sharpe। পৃষ্ঠা 127–। আইএসবিএন 978-0-7656-1593-0। সংগ্রহের তারিখ ২৯ ডিসেম্বর ২০২০।
2. ↑  Talbot, Cynthia (১৯৯৫)। "Inscribing the Other, Inscribing the Self: Hindu-Muslim Identities in Pre-Colonial India": 716–717। আইএসএসএন 0010-4175। জেস্টোর 179206। ডিওআই:10.1017/S0010417500019927।
3. ↑  Appendix 4 of "Hindu Temples – What Happened to Them"
4. ↑  Romila Thapar et al.: Communalism in the Waiting of Indian History, People's Publishing House, Delhi 1987 (1969), pp. 15–16, and repeated in her letter to Mr. Manish Tayal (UK), 7-2-1999, concerning Arun Shourie: Eminent Historians, ASA, Delhi 1998. Manish Tayal: "Romila Thapar's reply to 'Eminent Historians'", 16-2-1999. "Koenraad Elst *Who is a Hindu?* (2001)

বহিসংযোগ
--------

* অনলাইন সংস্করণ:

--- ভলিউম 1 প্রথম সংস্করণ (একটি দ্বিতীয় সংশোধিত এবং বর্ধিত সংস্করণও রয়েছে। অনলাইন সংস্করণ প্রথম সংস্করণ. )
--- ভলিউম 2 দ্বিতীয় বর্ধিত সংস্করণ
টেমপ্লেট:Sita Ram Goel
**২৫নং ওয়ার্ড** হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৬১ নং ওয়ার্ড ছিল। ওয়ার্ড নং ২৫ ঢাকা মহানগর পুলিশের লালবাগ থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন আনোয়ার ইকবাল সান্টু।

বিবরণ
-----

ওয়ার্ড নম্বর ২৫ ঢাকা মহানগরের জগন্নাথ সাহা রোড (হোল্ডিং নং- ১-১১৩), কাজী রিয়াজুদ্দিন রোড, লালবাগ দূর্গ এবং পুষ্পরাজ সাহা রোড, আতশ খান লেন, রাজশ্রী নাথ ষ্ট্রীট, হরমোহন শীল ষ্ট্রীট, গঙ্গারাম রাজার লেন, লালবাগ রোড (হোল্ডিং নং- ৪৮-১৫৭ এবং ২৫৭-৩২৫/১), নগর বেলতলী লেন, শেখ সাহেব বাজার, সুবল দাস রোড (হোল্ডিং নং- ৫৭-৪৯) এলাকা নিয়ে গঠিত।

ইতিহাস
------

শেখ সাহেব বাজারটি ঢাকা দক্ষিণ সিটি কর্পোরেশনের ২৫নং ওয়ার্ডে অবস্থিত। পূর্বে স্থানটিতে রমরমা বাজার থাকলেও বর্তমানে তা অনেকাংশেই কমে গিয়েছে অর্থাৎ বাজারখানা আজ প্রায় বিলুপ্তির পথে। গড়ে উঠেছে এলোপাথারি দালানকোঠা। 
শেখ সাহেব বাজার মূলত ব্রিটিশ এবং পাকিস্তান আমলের একটা উল্লেখযোগ্য ব্যবসায়কেন্দ্র। শেখ এজাজতুল্লাহর নামে বাজারটির নামকরণ। শেখ এজাজতুল্লাহ ছিলেন একজন শিক্ষানুরাগী ব্যক্তি। তাঁর বাবা শেখ আফসারুল্লাহ বাজারটির গোড়াপত্তন করেন। আদি বাসিন্দা হওয়ায় বাজারটির তত্বাবধানে ভূমিকা রাখতে সক্ষম হন। রাজনৈতিক দাঙ্গায় শেখ এজাজতুল্লাহ কোলকাতা গমন করেন। পরবর্তীকালে বাজারের তত্ত্বাবধান স্থানীয় নেতৃবৃন্দ কর্তৃক হয়ে থাকে। জানা যায় শেখ এজাজতুল্লাহর পরিবার বর্তমান সময়ে কোলকাতা এবং ঢাকার মিরপুরে বাস করে।

কাউন্সিলর
---------

| নির্বাচন | কাউন্সিলর | রাজনৈতিক দল | সূত্র |
| --- | --- | --- | --- |
|  | ২০১৫ |  |  |  |
|  | ২০২০ | আনোয়ার ইকবাল | বাংলাদেশ আওয়ামী যুবলীগ |  |

তথ্যসূত্র
---------

1. ↑  "বাংলাদেশ গেজেট (মেয়র ও কাউন্সিলর পদে নির্বাচিত ঘোষিত প্রার্থীগণের তালিকা)" (পিডিএফ)। *বাংলাদেশ নির্বাচন কমিশন*। বাংলাদেশ ফরম ও প্রকাশনা অফিস। সংগ্রহের তারিখ ২৩ আগস্ট ২০২০।

| * দে
* স
ঢাকা উত্তর ও দক্ষিণ সিটি কর্পোরেশনের ওয়ার্ডসমূহ |
| --- |
| 
* ঢাকা উত্তর সিটি কর্পোরেশন
* ঢাকা দক্ষিণ সিটি কর্পোরেশন

 |
| **ঢাকা উত্তর** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪

 |
| **ঢাকা দক্ষিণ** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪
* ৫৫
* ৫৬
* ৫৭
* ৫৮
* ৫৯
* ৬০
* ৬১
* ৬২
* ৬৩
* ৬৪
* ৬৫
* ৬৬
* ৬৭
* ৬৮
* ৬৯
* ৭০
* ৭১
* ৭২
* ৭৩
* ৭৪
* ৭৫

 |